
Labdarúgás, taktika dokumentumelemzése és kísérleti vizsgálata

Kulcsszavak: labdarúgás, taktika,
A dolgozat a labdarúgótaktika komplexitását vizsgálja, amely kognitív és pszichológiai tényezőkön alapul. A kutatás célja a taktikai döntéshozatal szerepének mélyebb megértése, különös tekintettel az utánpótláskorú sportolókra, akik számára a gyors helyzetfelismerés és döntéshozás alapvető fontosságú. Az elméleti háttér részletesen tárgyalja a taktika alapelveit, a kognitív képességek fejlődését, valamint az intraperszonális tényezők szerepét a sportolói teljesítmény optimalizálásában.
A kísérleti rész két kulcsfontosságú területre összpontosít: a labdarúgás-taktika fogalompár szógyakorisági elemzésére magyar tudományos közleményekben, illetve konkrét taktikai játékszituációk gyakorlati vizsgálatára. Az eredmények azt mutatják, hogy bár a „taktika” kifejezés ritkán szerepel a magyar nyelvű szakirodalomban, annak jelentősége a gyakorlatban megkérdőjelezhetetlen. A játékszituációk elemzése alapján az egyes taktikai megoldások sikeressége jelentősen eltérő, és léteznek olyan taktikák, amelyek még az ellenfél tudatossága ellenére is hatékonyak maradnak.




